Palaudiovisual Cine Pot d'estiu torna amb 9 pel·lícules
28 juny 2023

## Palaudiovisual Cine Pot d'estiu torna amb 9 pel·lícules28 juny 2023Última actualització: 28 juny 2023

![](../gestion/img/143f795cae95cd9c37ce3bdb01d613feeb726a78eb8a345c0c76958efcaeb971.jpg)  
  

La regidora delegada de Cultura, **Balbina Sendra**, acompanyada del tècnic i programador del departament de Cultura, **Joan Fuster**, ha presentat aquest matí la programació del Cine Pot d'estiu, en el marc del Palaudiovisual 2023. Així, del 5 de juliol al 30 d'agost, el pati d'Armes del Palau Ducal dels Borja acollirà la projecció de 9 films en versió original subtitulada. Tots els dimecres a les 22 hores.  
  
"És una de les activitats més reclamades del calendari del Palau Ducal i portem molts anys duent-la a terme. És una alegria per a la regidoria de Cultura poder continuar presentant-ho. Seran pel·lícules de qualitat, fora dels circuits comercials i en versió original", ha expressat la regidora.  
  
Per la seua part, Fuster ha afegit: "És un projecte molt il·lusionant que fem al pati d'Armes del Palau Ducal des de fa anys i el fet de posar cadires i hamaques resulta exitós quant al públic assistent. Tindrem pel·lícules franceses, com altres vegades, però també d'Iran i Palestina".  
  
Concretament, els títols de les pel·lícules són: "Red Rocket" (5 de juliol); "La brigada de la cocina"(12); "Todo el mundo odia a Johan" (19); "La ley de Teherán" (26); "La traición de Huda" (2 d'agost); "Increíble pero cierto" (9); "El inocente" (16); "Conspiración en El Cairo" (23) i "Mi crimen" (30).  
  
Les entrades (cadira 3 € i hamaca 5 €) eixiran a la venda l'1 de juliol a instanticket.es, la Casa de Cultura o a l'entrada del Palau Ducal 30 minuts abans de cada projecció.

[Documentos adjuntos](../gestion/documentos/a5161c058e39b5c7503ef42f338a58ed92878b7132aac298b1b82b40cc204c15.jpeg)